b'\n_START_ARTICLE_\nRed Production Company\n_START_PARAGRAPH_\nRed Production Company er et britisk uavhengig selskap som produserer TV-programmer. Selskapet ble grunnlagt i 1998 av Nicola Shindler, en erfaren TV-produsent som hadde jobbet p\xc3\xa5 dramaer som Our Friends in the North og Cracker. Selskapet er basert i Manchester i England. Reds f\xc3\xb8rste produksjon var det kontroversielle dramaet Queer as Folk, som ble skrevet av Russell T. Davies og handlet om livene til tre homofile menn i en by. Denne serien ble vist p\xc3\xa5 Channel 4 i begynnelsen av 1999 og den fikk mye ros._NEWLINE_Samme \xc3\xa5ret laget Red en annen serie for Channel 4 kalt Love in the 21st Century. Den bestod av seks 30 minutter lange skuespill om kj\xc3\xa6rlighet. Queer as Folk 2 ble vist i 2000 og etter det har Red vokst til \xc3\xa5 lage anerkjente dramaer for nesten alle de britiske TV-kanalene. P\xc3\xa5 grunn av dette pr\xc3\xb8vde Granada Television \xc3\xa5 kj\xc3\xb8pe opp Red, men Shindler avslo tilbudet fordi hun ville holde p\xc3\xa5 kontrollen over sitt eget selskap.'